Raška estió una entidat territorial d'a Edat Meya creyada por serbos. Bell autor considera que Raška estió o primer estau d'os serbos en o que se puede mirar una identidat politica. Fue creyau por Vladimir en l'anyo 850 y yera centrau en l'actual zona oriental de Montenegro y sud de Serbia, (Sanchac de Novi Pazar), estendillau por as vals d'os ríos Piva, Tara, Lim y Ibar (á grosso modo entre os monts Durmitor y Kopaonink). Inicialment aceptaba a supremacía de Costantinoble, pero dimpués Raška quedó entre a Bulgaria de Simeón I y a Zeta d'o veliki župan Ceslav. Os bulgaros atacoron Raska bella vegada dende l'anyo 863. En l'anyo 927, dimpués d'a muerte de Simeón de Bulgaria o veliki župan Ceslav prenió o control de Raška. En morir Ceslav Costantinoble prenió o control de Raška.